b'\n_START_ARTICLE_\nCarman (Manitoba)\n_START_SECTION_\nKulttuuri ja urheilu\n_START_PARAGRAPH_\nKaupungissa on uudehko curlinghalli sek\xc3\xa4 18-reik\xc3\xa4inen avoin golfkentt\xc3\xa4. Carman j\xc3\xa4rjest\xc3\xa4\xc3\xa4 vuosittain taidetapahtumia, joista osa on laajalti tunnettuja. Vuosittain elokuun alussa kaupungissa j\xc3\xa4rjestet\xc3\xa4\xc3\xa4n viulunsoiton Winston Simpson Fiddle Festival. Maalis\xe2\x80\x93huhtikuussa kaupunki toimii Tempo, Festival of the Arts -tapahtuman is\xc3\xa4nt\xc3\xa4n\xc3\xa4. _NEWLINE_Er\xc3\xa4s Manitoban vanhimmista kuoroista, 40-j\xc3\xa4seninen Sonatrice Singers, on kokoontunut Carmanissa jo yli kolmen vuosikymmenen ajan. Kuoro on voittanut hopeaa ja pronssia Kanadan Choralfest Canada -tapahtumassa sek\xc3\xa4 saanut kunniamainintoja.\n_START_SECTION_\nMaatalous\n_START_PARAGRAPH_\nLaaja maataloussektori k\xc3\xa4sitt\xc3\xa4\xc3\xa4 muun muassa Aubin Nurseries -puutarhan, joka jalostaa ja markkinoi pensaita ja puuntaimia. Toinen kasvitarha on Vanderveens Greenhouses, joka markkinoi yksivuotisia kasveja.'